Brucardus prior Vergiacensi cum consensu capituli sui concessit Deo et Beatę Marie Cisterciensi fratribusque ibi Deo servientibus quicquid ęcclesia Sancti Vincentii de Verziaco castro cui Deo volente preerat iure possidebat in territorio Cisterciensi contiguo quod ex una parte aqua Vulgis dividit ex alia strata publica que Salinaria vocari solet ex tercia quoque parte territorium illud quod Saulas vocatur ex quarta vero benum illud quod Securris vocari solet quod tamen dux Burgundie suum esse dicebat. Illam etiam partem maresci de Flagiaco quam eiusdem ville Flagiaci scilicet homines Cisterciensis ęcclesię fratribus determinaverant. Quicquid etiam habebat in territorio Lastricensi, Musiacensi et Tontenensi. In cuius concessionis memoriam Cistercienses fratres Verzacensi ęcclesię per singulos annos VIII solidos Divionensis monete reddituros se spoponderunt.